<classify> ZURICH, USWISI BARAZA la Umoja waUlaya kuhusu uhuru wa vyombo vya habari limeripoti kuwa mwaka 2018 ulikuwa mbayazaidi kwa waandishi wa habari barani Ulaya tangu kumalizika kwa vita baridi. Kwa mujibu wa ripoti ya mwaka 2019 ya barazahilo iliyopewa kichwa cha habari Demokrasia hatarini, uhuru wa vyombo vyahabari katika nchi wanachama uko katika hali mbaya tangu kumalizika kwa vitabaridi. Ripoti hiyo iliyotolewakwa ushirikiano na Jukwaa la Ulinzi na Usalama wa Waandishi wa Habari, inasemamashambulizi dhidi ya wanataaluma wa habari yameongezeka maradufu katikakipindi cha miaka michache iliyopita. Katika ripoti hiyoinaelezwa kuwa waandishi wa habari wawili waliuawa mwaka 2018 kuhusiana na kazizao, akiwemo Jan Kuciak wa Slovakia na Jamal Khashoggi ambaye kifo chake katikaubalozi wa Saudi Arabia mjini Istanbul bado kinachunguzwa. Jukwaa hilo lilidaia kuwa mbali na vifo hivyo,lilipokea taarifa za mashambulizi mengine kadhaa ikiwa ni pamoja na mabomu yakwenye magari, shambulio la visu, uchomaji wa mali na uvamizi wa ofisi zamagazeti. Lakini mashambulizihayo si tu yalikuwa ya kimwili, bali ripoti inaeleza kuwa mwaka 2018 ulionekanakuelekea zaidi kwenye mashambulizi ya maneno na unyanyapaa wa umma dhidi yavyombo vya habari na waandishi habari binafsi katika nchi nyingi wanachama waUmoja wa Ulaya. Mfano wa mashambulizi hayo ni kaulizilizotolewa na viongozi wa siasa zikiwemo za wale waliosema wanasikitikakwamba bado waandishi wa habari hawajatoweka kabisa duniani na hata kutoaorodha ya wandishi wa habari ambao walidiriki kukosoa Serikali na kuwaitawasaliti, ilieleza ripoti hiyo. Kwa mujibu wa ripotihiyo, waandishi wa habari 130 bado walikuwa kizuizini hadi kufikia Desemba 31mwaka jana, wengi nchini Uturuki ambayo imesalia kuwa taifa lenye idadi kubwaduniani lenye waandishi wa habari walioko gerezani, ambako zaidi ya waandishi200 walikamatwa tangu kushindwa kwa jaribio la mapinduzi mwaka 2016. Aidha, ripoti hiyoimekosoa utamaduni wa kushindwa kwa mamlaka za Serikali katika kuwatambua,kuwashtaki na kuwaadhibu wale wote wanaohusika na uhalifu wa vurugu dhidi yawaandishi. Ilieleza kuwa nchi 47wanachama wa baraza hilo waliahidi kuchukua hatua za kukomesha kinga mwaka 2016,lakini hakuna hatua iliyopigwa. Ripoti inapendekeza hatua za haraka kuchukuliwaili kuwalinda wafanyakazi dhidi ya mashambulizi hayo.  <topic>: KIMATAIFA 